Diari Oficial de la Generalitat Valenciana


Sumari del DOGV 1378, del 11-09-1990 (1990/818677)

RESOLUCIÓ de 30 de juliol de 1990, de la Direcció General d'Administració Local, per la qual es fa pública la declaració d'urgent ocupació dels béns i drets subjectes a expedient d'expropiació forçosa de l'Ajuntament de Bonrepòs i Mirambell.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1378

Data del DOGV
:   11-09-1990

Secció del DOGV
:   ALTRES DISPOSICIONS

Número del document
:   1990/818677


Data del document
:   30-07-1990

Organisme emissor
:   Conselleria d'Administració Pública

Tipus de document
:   Resolució

RESOLUCIO de 30 de juliol de 1990, de la Direcció General d'Administració Local, per la qual es fa pública la declaració d'urgent ocupació dels béns i drets subjectes a expedient d'expropiació forçosa, de l'Ajuntament de Bonrepós i Mirambell.  
Per resolució de la Conselleria d'Administració Pública de 27 de juliol de 1990, ha estat declarada la urgent ocupació dels béns afectats per expedient d'expropiació forçosa instruït i tramitat per l'Ajuntament de Bonrepòs i Mirambell (València), la qual copiada textualment diu:  
«L'Ajuntament de Bonrepòs i Mirambell, després de l'aprovació del projecte d'obres corresponent i de la resta de tràmits legals, sol·licità la declaració d'urgent ocupació dels béns i drets afectats per expedient d'expropiació forçosa, instruït per a l'execució del projecte d'ampliació del carrer Virgen del Pilar (1ª fase).  
Aquesta declaració d'urgent ocupació es justifica en la necessitat peremptòria d'ampliar el carrer Verge del Pilar, per poder establir la circulació del trànsit rodat en doble sentit amb la finalitat que els vehicles no hagen de circumdar tota la població per entrar-hi i sortir-ne.  
Sotmès l'expedient a informació pública i després d'haver estat notificat a l'interessat, aquest ha presentat recurs de reposició, que ha estat desestimat per acord plenari de 6 d'octubre de 1989.  
El tràmit del procediment se substancià de conformitat amb el que preveu la Llei d'expropiació forçosa i el seu reglament.  
Per tot això, i ateses les facultats que m'atorga el RD 3318/1983, de 25 d'agost, en relació amb el Decret 114/1985 de 25 de juliol, del Consell de la Generalitat Valenciana, he resolt:  
Declarar la urgent ocupació dels béns i drets afectats per l'expedient d'expropiació forçosa, instruït per l'Ajuntament de Bonrepòs i Mirambell, per a l'execució del projecte d'ampliació del carrer Verge del Pilar (1ª fase).  
Bens afectats:  
Un espai de terreny rústec, de 147 m2, en el qual hi ha plantats 10 arbres fruiters; és part de la parcel·la núm. 16 del polígon 4, circumdada per una tanca sobre una longitud de 33 metres, et propietari del qual, segons el cadastre de rústega, n'és el Sr. Fermin Laguarda Palau, amb domicili a Bonrepòs i Mirambell, c/ Verge del Pilar, 20.  
Cosa que fem pública per a coneixement general i als efectes de l'article 56 del Reglament d'expropiació forçosa, per tal que els interessats, des de l'endemà d'aquesta publicació en el Diari Oficial de la Generalitat Valenciana i fins el moment d'alçar-ne l'acta prèvia puguen formular-hi per escrit, davant l'Ajuntament de Bonrepòs i Mirambell al·legacions als únics efectes d'esmenar possibles errors en la relació dels béns afectats per la urgent ocupació.»  
València, 30 de juliol de 1990. - El Director General d'Administració Local: Salvador Verger i Estrela.